Alexander De Croo

Alexander De Croo (lahir 3 November 1975) ialah seorang ahli politik beraliran liberal dan usahawan berketurunan Flemish. Dilahirkan di Vilvoorde, De Croo bekerja untuk firma perundingan Boston Consulting Group. Pada tahun 2006, beliau memulakan syarikat sendiri yang diberi nama Darts-ip. Kerjayanya di dunia politik bermula dengan mengikuti pilihan raya dan terpilih sebagai ketua dalam parti liberal Open VLD. Pada pilihan raya persekutuan 2010, beliau berjaya terpilih menjadi Senator. Pada akhir 2012, beliau terpilih menggantikan Vincent Van Quickenborne sebagai Timbalan Perdana Menteri dan Menteri Pencen sehingga De Croo juga menjadi pemimpin parti Open VLD.

Di bawah kepemimpinan Elio Di Rupo sebagai Perdana Menteri, De Croo berhenti sebagai Menteri Pencen setelah dua tahun memegang jawatan untuk menjadi Menteri Kerjasama Pembangunan. Pada akhir 2018, setelah pemerintahan tumbang, beliau juga menjadi Menteri Kewangan.

Jawatan Menteri Kewangan disandang sehingga September 2020, ketika beliau diumumkan mengambil alih jawatan Perdana Menteri Belgium menggantikan Sophie Wilmès.

Aktiviti lain

Pertubuhan Kesatuan Eropah 
 Bank Pelaburan Eropah (EIB), Ahli Ex-Officio Dewan Gabenor (sejak 2018)
 Mekanisme Kestabilan Eropah, Ahli Dewan Gabenor (sejak 2018)

Pertubuhan antarabangsa 
 Bank Pembangunan Afrika (AfDB), Ahli Ex-Officio Dewan Gabenor
 Bank Pembangunan Asia (ADB), Ahli Ex-Officio Dewan Gabenor
 Bank Eropah untuk Pembinaan Semula dan Pembangunan (EBRD), Ahli Ex-Officio Dewan Gabenor (sejak 2018)

Pertubuhan bukan untung 
 Forum Ekonomi Dunia (WEF), ahli Kumpulan Dasar Eropah (sejak 2017)

Rujukan 

Kelahiran 1975
Orang hidup
Ahli politik Belgium